Δωρεάν προγράμματα κατάρτισης και συμβουλευτικής στον Aγροδιατροφικό κλάδο - Οι αιτήσεις άνοιξαν!

Το πρόγραμμα **«Νέα Γεωργία για τη Νέα Γενιά»** παρέχει τη δυνατότητα σε νέους 18-40 ετών, να παρακολουθήσουν **δωρεάν** προγράμματα επαγγελματικής ανάπτυξης σε οχτώ διαφορετικές θεματικές του αγροδιατροφικού τομέα, που σχεδιάστηκαν και υλοποιούνται από το Γεωπονικό Πανεπιστήμιο Αθηνών.

* Αιγοπροβατοτροφία & Γαλακτοκομία - Τυροκομία
* Αρωματικά & Φαρμακευτικά Φυτά
* Μελισσοκομία
* Πτηνοτροφία
* Ευφυής γεωργία: νέες τεχνολογίες για βιώσιμες καλλιέργειες
* Κατάρτιση στο πολλαπλασιαστικό υλικό
* Θερινό σχολείο: Θεμελιώδεις Αρχές στον Αγροδιατροφικό Κλάδο – Αρχές και Πρακτική Εφαρμογή
* Πειραματικός Αγρός

Ένας από τους βασικούς άξονες δραστηριοποίησης του προγράμματος και ο πρώτος που ενεργοποιήθηκε από τις αρχές του 2018, είναι τα προγράμματα ανάπτυξης ανθρώπινου δυναμικού. Το πρόγραμμα έχει ως στόχο να προσφέρει στους νέους όλα τα απαραίτητα εργαλεία ώστε να τους προετοιμάσει να βρουν απασχόληση στον αγροδιατροφικό τομέα ή να δημιουργήσουν τη δική τους επιχείρηση.

Προσφέρουμε προσεκτικά σχεδιασμένα και στοχευμένα προγράμματα κατάρτισης ώστε να απαντούν σε συγκεκριμένες ανάγκες του κλάδου, συνδυάζοντας

* Bιωματική εκπαίδευση.
* Eπιστημονική συμβουλευτική.
* Eπιχειρηματική καθοδήγηση.
* Μentoring.

Τα προγράμματα για το 2019-2020 υλοποιούνται σε διάφορες περιοχές της Ελλάδας. Οι συμμετέχοντες εκπαιδεύονται μέσω επιδείξεων, μαθημάτων και εκπαιδευτικών επισκέψεων.

Μέχρι τον Οκτώβριο του 2019 στα προγράμματα  κατάρτισης και συμβουλευτικής, εκπαιδεύτηκαν 700 νέοι. Ο τρίτος κύκλος των δωρεάν προγραμμάτων εγκαινιάστηκε πριν λίγες ημέρες και στόχος είναι η εκπαίδευση 1000 νέων μέχρι το τέλος του 2020.

**Πληροφορίες – αιτήσεις συμμετοχής**

Οι ενδιαφερόμενοι καλούνται να επισκεφτούν το [**http://bit.ly/aitiseis**](http://bit.ly/aitiseis) και να συμπληρώσουν την αίτηση συμμετοχής για το πρόγραμμα που τους ενδιαφέρει **έως τις 15.11.2019.**

Ο αριθμός των θέσεων είναι περιορισμένος και θα τηρηθεί σειρά προτεραιότητας στην επιλογή των συμμετεχόντων που πληρούν τα κριτήρια επιλεξιμότητας του κάθε προγράμματος.

ΠΡΟΓΡΑΜΜΑ “ΝΕΑ ΓΕΩΡΓΙΑ ΓΙΑ ΤΗ ΝΕΑ ΓΕΝΙΑ”

Το πρόγραμμα «Νέα Γεωργία για τη Νέα Γενιά» είναι μια πρωτοβουλία για τη δημιουργία ευκαιριών απασχόλησης και επιχειρηματικότητας για τους νέους στον αγροδιατροφικό τομέα στην Ελλάδα.

Το Πανεπιστήμιο Rutgers ηγείται αυτού του πολυετούς και πρωτοποριακού προγράμματος σε συνεργασία με το Γεωπονικό Πανεπιστήμιο Αθηνών και την Αμερικανική Γεωργική Σχολή.

Το πρόγραμμα υλοποιείται μέσω αποκλειστικής χρηματοδότησης του Ιδρύματος Σταύρος Νιάρχος.

Για περισσότερες πληροφορίες http://generationag.org